ຂ່າວສານ
ການພົວພັນແລກປ່ຽນການທູດທີ່ເປັນມູນເຊື້ອຫວຽດນາມ-ລາວຢູ່ເຊີແນວ, ປະເທດສະວິດ
ທ່ານ ຄັນອິນ ຄິດຈະເດດ ແລະ ທ່ານ ເຢືອງຈີ໋ຢູ້ງ
(ພາບ: ຮ່ວາງຮວາ/TTXVN)
ເນື່ອງໃນໂອກາດຕົ້ນປີໃໝ່ ປີລະກາ 2017, ທ່ານ ຄັນອິນ ຄິດຈະເດດ, ເອກອັກຄະລັດຖະທູດ ສປປ ລາວ, ຫົວໜ້າຄະນະປະຕິບັດງານ ສປປ ລາວ ປະຈຳສະຫະປະຊາຊາດ ແລະ ບັນດາອົງການຈັດຕັ້ງສາກົນ ອື່ນໆຢູ່ເຊີແນວ, ປະເທດ ສະວິດ, ນຳໜ້າຄະນະພະນັກງານ ແລະ ພາລະກອນການທູດມາອວຍພອນປີໃໝ່ ແລະ ພົບປະແລກປ່ຽນກັບຄະນະປະຕິບັດງານ ຫວຽດນາມ ປະຈຳ ສປຊ ແລະ ບັນດາອົງການສາກົນອື່ນໆທີ່ເຊີແນວ. ທີ່ການພົບປະເຊິ່ງໄດ້ດຳເນີນໃນວັນທີ 17/2, ທ່ານ ເຢືອງຈີ໋ຢູ້ງ, ຫົວໜ້າຄະນະປະຕິບັດງານ ຫວຽດນາມ ປະຈຳ ສປຊ ແລະ ບັນດາອົງການສາກົນອື່ນ ໄດ້ທົບທວນຄືນບັນດາຜົນງານພົ້ນເດັ່ນໃນການພົວພັນທີ່ເປັນມູນເຊື້ອ, ມິດຕະພາບແບບພິເສດລະຫວ່າງ ຫວຽດນາມ - ລາວ ໃນປີຜ່ານມາ, ຢັ້ງຢືນການພົວພັນແບບພິເສດ ຫວຽດນາມ - ລາວ ໄດ້, ພວມ ແລະ ຈະສືບຕໍ່ໄດ້ຮັບການສະແດງອອກໃນບັນດາເວທີປາໄສຫຼາຍຝ່າຍໃນນັ້ນມີເວທີປາໄສ ສປຊ ແລະ ພິເສດແມ່ນຢູ່ ເຊີແນວ ລະຫວ່າງຄະນະປະຕິບັດງານ ຫວຽດນາມ ແລະ ຄະນະປະຕິບັດງານ ລາວ. ທ່ານເອກອັກຄະລັດຖະທູດ ເຢືອງຈີ໋ຢູ້ງ ຫວັງວ່າ ໃນໄລຍະຈະມາເຖິງ, 2 ຄະນະຈະສືບຕໍ່ຮັກສາ ແລະ ພັດທະນາມູນເຊື້ອອັນດີງາມນີ້, ພິເສດແມ່ນໃນການສົມທົບກັນໃນວຽກງານວິຊາການ ກໍ່ຄືເພີ່ມທະວີບັນດາການເຄື່ອນໄຫວພົບປະແລກປ່ຽນລະຫວ່າງບັນດາພະນັກງານ ແລະ ພາລະກອນຂອງສອງຄະນະ.
(ແຫຼ່ງຄັດຈາກ VOV)